Donald Trump , forseti Bandaríkjanna , þvertekur fyrir að hafa skipað Michael Cohen , fyrrverandi lögmanni sínum , að brjóta lög . Hann hafi beðið lögmann sinn um að leysa tiltekið verkefni og Cohen hefði átt að þekkja lögin sjálfur sem lögmaður . Klámmyndaleikkonan og leikstjórinn Stormy Daniels , sem heldur því fram að hún hafi sængað hjá Trump nokkrum mánuðum eftir að Melania Trump fæddi yngsta barn forsetans , fékk 130 þúsund dali frá Cohen einungis nokkrum vikum fyrir kosningarnar 2016 . Cohen var í gær , dæmdur í þriggja ára fangelsi , og bendluðu saksóknarar Trump við einn af þeim glæpum sem lögmaðurinn var dæmdur fyrir . Þá hefur fyrirtækið American Media Incorporated , sem gefur út National Enquirer , viðurkennt að hafa keypt sögu Karen McDougal , Playboy fyrirsætu , um meint framhjáhald Trump og hennar fyrir 150 þúsund dali . Útgefandi National Enquirer er David J. Pecker , vinur Trump til langs tíma og er sagður hafa látið Cohen vita af því að Stormy Daniels ætlaði sér að selja sögu sína til fjölmiðla . Blaðið keypti réttinn á sögu McDougal og birti hana aldrei . Forsvarmenn blaðið gerðu samkomulag við saksóknara og viðurkenndu að hafa keypt söguna til að hjálpa framboði Trump . Þá samþykktu forsvarsmenn fyrirtækisins að starfa með saksóknurum . Sjá einnig : Útgefandi götublaðs viðurkennir þagnarkaup til að verja TrumpÍ dómsskjölum kemur fram að Pecker hefði hitt Cohen og minnst einn starfsmann framboðs Trump í aðdraganda kosninganna . Útgefandinn stakk upp á því að hann myndi hjálpa framboðinu með því að kaupa réttinn að neikvæðum sögum um Trump og jafnvel nota tengslanet National Enquirer til að benda framboðinu á aðila sem væru að reyna að selja fjölmiðlum slíkar sögur , eins og gert var þegar Daniels reyndi að selja sína sögu . Þetta fyrirkomulag á að hafa komist á laggirnar tveimur mánuðum áður en Trump tilkynnti framboð sitt . Þegar Wall Street Journal birti frétt nokkrum dögum fyrir kosningarnar 2016 , um greiðslu AMI til McDougal , sögðu forsvarsmenn fyrirtækisins að það væri ekki rétt að National Enuirer væri að kaupa neikvæðar sögur um Trump með því markmiði að koma í veg fyrir birtingu þeirra . Dylan Howard , ritstjóri National Enquirer , gaf frá sér afgerandi yfirlýsingu í apríl . „ Við birtum eða kæfum ekki fréttir að beiðni stjórnmálamanna . Þó svo að viðkomandi sé forseti Bandaríkjanna . “ Það er nú ljóst að þeir voru að ljúga og hafa þeir játað það við saksóknara . Cohen var í gær dæmdur til þriggja ára fangelsisvistar fyrir brot á kosningalögum , skattsvik og að hafa logið að þingnefnd um viðleitni hans til að tryggja byggingu Trump-turnar í Moskvu í aðdraganda kosninganna . Cohen bendlaði Trump við brot á kosningalögum . Það brot snýr að greiðslunni til Daniels , sem saksóknarar skilgreina sem framlög til framboðs Trump og fer það langt yfir hámarkið sem einstaklingar mega gefa til framboðs stjórnmálamanns , sem er 2.700 dalir . Í röð tísta nú í dag sagði Trump að hann hefði aldrei skipað Cohen að brjóta lög . Sem lögmaður ætti hann að þekkja lögin . Þá segir hann einnig að í raun hafi þetta ekki verið brot á lögum og að fjöldinn allur af lögfræðingum hafi sagt það . Trump vísaði þó ekki í neinn sérstakan slíkan lögfræðing . Trump segir Cohen hafa verið dæmdan fyrir ýmis brot sem komi honum ekkert við og að ákærunum um brot á kosningalögum væri ætlað að koma niður á forsetanum og draga úr dómi Cohen . Sagan breytist og breytist Svör Trump og Cohen varðandi greiðslurnar til kvennanna og þá sérstaklega til Stormy Daniels hefur tekið stakkaskiptum frá því sögur um greiðsluna litu fyrst dagsins ljós . Fyrst sagði Cohen ekkert til í þessum fregnum og að um hreinar og beinar lygar væri að ræða . Þegar í ljós kom að svo var ekki , sagðist Trump ekkert vita af þeim . Síðar sagði Cohen að hann hefði greitt Daniels úr eigin vasa og um einföld einkaviðskipti hafi verið að ræða . Trump tók undir það og sagði málið ekki koma sér við á neinn hátt . Svo eftir að í ljós koma að fyrirtæki Trump hafði endurgreitt Cohen og rúmlega það breyttist sagan enn á ný . Nú segir forsetinn að um einföld einkaviðskipti hafi verið að ræða . Trump hefur áður haldið því fram að greiðslan til Daniels hafi ekki verið framlag til kosningasjóða hans þar sem markmiðið var ekki að hjálpa framboði hans . Þess í stað hafi markmiðið verið að verja fjölskyldu hans gegn vandræðalegum ásökunum . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .